সোনারপুরে আক্রান্ত চিকিত্‍সক দম্পতিকে দেখতে মঙ্গলবার মেডিক্যাল কলেজে যান বসিরহাটের বিজেপি বিধায়ক শমীক ভট্টাচার্য এবং রূপা গাঙ্গুলী। এছাড়াও গিয়েছিলেন আক্রান্ত আমরার প্রতিনিধিরা। যার মধ্যে ছিলেন অম্বিকেশ মহাপাত্র, প্রতিমা দত্ত সহ অনেকে। সকলেই ঘটনার কড়া সমালোচনা করেন।
 ওয়েব ডেস্ক: সোনারপুরে আক্রান্ত চিকিত্‍সক দম্পতিকে দেখতে মঙ্গলবার মেডিক্যাল কলেজে যান বসিরহাটের বিজেপি বিধায়ক শমীক ভট্টাচার্য এবং রূপা গাঙ্গুলী। এছাড়াও গিয়েছিলেন আক্রান্ত আমরার প্রতিনিধিরা। যার মধ্যে ছিলেন অম্বিকেশ মহাপাত্র, প্রতিমা দত্ত সহ অনেকে। সকলেই ঘটনার কড়া সমালোচনা করেন। সোনারপুরে চিকিত্‍সক দম্পতি আক্রান্ত হওয়ায় নিন্দার ঝড়। আহত চিকিত্‍সক প্রসেনজিত্‍ বিশ্বাস এবং তাঁর স্ত্রী ভর্তি রয়েছেন মেডিক্যাল কলেজে। মঙ্গলবার তাঁদের দেখতে হাসপাতালে  যান  আক্রান্ত আমরার প্রতিনিধিরা। ছিলেন অম্বিকেশ মহাপাত্র, প্রতিমা দত্ত সহ অন্যান্যরা। বিষয়টি নিয়ে  রাষ্ট্রপতি,রাজ্যপাল, কেন্দ্রীয় স্বরাষ্ট্রমন্ত্রীর কাছে দরবার করা হবে বলে জানিয়েছেন অম্বিকেশ মহাপাত্র।   সোনারপুর কাণ্ডে শাসকদলের কড়া সমালোচনা করেছে রাজ্য বিজেপি। অভিযুক্তদের বিরুদ্ধে কোনও ব্যবস্থা নেওয়া হয়নি। অথচ  চিকিতসকের বিরুদ্ধে শ্লীলতাহানির অভিযোগ ওঠায় অবাক বিজেপি শিবির।